یانەی تۆپی پێی بارسێلۆنا
یانەی تۆپی پێی بارسێلۆنا () یەکێک لە یانەکانی تۆپی پێی ئیسپانیایە. ئەم یانەیە یەکێکە لەیانەکانی ھەرێمی کەتەلۆنیا و بەیانەی پڵینگەکان ناسراوە. یانەی بارسێلۆنا لەگەڵ ڕیاڵ مدرید و ئاتلێتیک بیلباو تاکە یانەن کە تا ئێستا نەچوونەتە پلە دووی خولی ئیسپانی.
یانەی بارسێلۆنا لە ڕێکەوتی ٢٩ی تشرینی دووەمی ١٨٩٩ز بە سەرکردایەتیی خوان گامبەر بە درووشمی "زیاتر لە یانەیەک-Més que un club" دامەزرا. تاکە ڕکابەری بە درێژایی مێژوو یانەی (ڕیاڵ مەدرید)ە—ئەویش بەھۆکاری جیاجیای وەرزشی و سیاسی و کۆمەڵایەتی.

یانەی بارسێلۆنا چوارەمین بەنرخترین یانەی وەرزشییە لە جیھاندا؛ بەھای ٤٬٠٦ ملیار دۆلارە و، دەوڵەمەندترین یانەی تۆپی پێی جیھانە لەڕووی داھاتەوە، کە سەرمایەی ساڵانەی ٨٤٠٬٤ ملیۆن یۆرۆیە. سروودی فەرمیی بەرشلۆنە «کانت دێل بارسا»یە کە لەلایەن خاومی پیکاس و جۆزێپ ماریا ئێسپیناسەوە نووسراوە. بارسێلۆنا بە شێوەیەکی نەریتی یاری دەکات لە سێبەری ڕەشی شین و سوور، کە دەبێتە ھۆی نازناوی بڵاوگرانا.

لە ناوخۆدا بەرشەلۆنە ٧٥ جامی بەدەست ھێناوە: ٢٦ لا لیگا، ٣١ کۆپا دێل ڕی، ١٤ جامی سووپەری ئیسپانیا و ٣ کۆپا ئیڤا دوارتێ و ٢ نازناوی کۆپا دی لالیگا و، ھەروەھا ھەڵگری تۆماری چوار پێشبڕکێی دوایییە. لە تۆپی پێی یانەی نێودەوڵەتیدا، یانەکە بیست نازناوی ئەورووپی و جیھانی بەدەست ھێنا: پێنج نازناویخولی یانە پاڵەوانەکانی ئەورووپا، چوار جامی براوەکانی جامی ئەورووپا، تۆمارێکی ھاوبەشی پێنج جامی سوپەری ئەورووپا، تۆماری سێ جامی پێشانگای نێوشارەکان و، سێ جامی جیھانیی یانەی فیفا. بارسێلۆنا پلەی یەکەمی لە فدراسیۆنی نێودەوڵەتیی مێژووی تۆپی پێ و ڕیزبەندیی جیھانیی یانەی ئامار بۆ ساڵانی ١٩٩٧، ٢٠٠٩، ٢٠١١، ٢٠١٢ بەدەست ھێنا.

مێژووی دروستبوونی یانەکە 
سەرەتای دامەزراندنی یانەی بارسێلۆنا دەگەڕێتەوە بۆ سەدەی نۆزدەھەمینی زایینی، کاتێک «خوان گامبەرز» لەگەڵ ھاورێکانی لە شاری بارسێلۆنا لە ھەرێمی کەتەلۆنیا یاریی تۆپی پێیان دەکرد. لە ساڵی ١٨٩٩، خوان گامبەرز بڕیاری دا یانەی بارسێلۆنا دروست بکات. پێکھێنەری یانەکە پیاوی سویسریی بەناوبانگ ھانس گامبەرز بوو کەوا توانیی گشت وەرزشەکان بەیەکەوە کۆ بکاتەوە.

یاریگای کامپ نۆ 
کامپ نۆ یاریگای یانەی بارسێلۆنایە. ساڵانی ١٩٥٤–١٩٥٧ ماوەی کارکردن بوو لەم یارگایە تا بنیاد نرا لەلایەن ئەندازیار فڕانسیس فیمتجانس و جۆزێڤ سوتیرنس کە تێچووی ئەم یاریگایە ٢٨٨ ملیۆن یۆرۆ بوو. ئەم یاریگایە جێگای ٩٨٫٧٨٧ کەسی تێدا دەبێتەوە کە بە زۆرترین شوێن بۆ ئامادەبووانی یاریگاکان دادەنرێت. ئەم یارگایە لە وەرزی ١٩٩٨–١٩٩٩ پێنج ئەستێرەی پێ بەخشرا لەلایەن فیفاوە.

گرنگتریان ڕووداوەکانی یاریگای کامپ نۆ 
 یەکەم یاری لە جامی جیھانیی ساڵی ١٩٨٢ز کە لە ئیسپانیا بەڕێوە چوو
 یاریی کۆتاییی پاڵەوانییەتیی ئەورووپا بۆ ھەڵبژاردەکان لە ساڵی ١٩٦٤ز
 ڕێوڕەسمی کردنەوەی ئۆڵەمپیادی ساڵی ١٩٩٢ز

لاماسیا 
قوتابخانەیەکە لەلایەن یانەی بارسێلۆنا دامەزراوە بۆ پێگەیاندنی یاریزانانی مێرد منداڵ
ئەو یاریزانانەی لە لەدەرەوەی ئیسپانیا پێگەیشتوون لە لاماسیا
 یۆھان کڕۆیف لە ھۆڵەندا
 لیۆ مێسی لە ئەرجەتین
 تایگۆ سێلڤا لە بەڕازیل
 جیۆڤانی دۆس سانتۆس لە مەکسیک
بەرھەمی یاریزانە ئیسپانییەکان لە لاماسیا ئەمانەن:

ئەو یاریزانانەی لەگەڵ بارسێلۆنا بوون بە باشترین یاریزانی جیھان 

 ڕیڤاڵدۆی بەڕازیلی لە ساڵی ١٩٩٩
 ڕۆنالدینھۆی بەڕازیلی لە ساڵی ٢٠٠٥
 لیۆ مێسی لەساڵانی ٢٠٠٩، ٢٠١٠، ٢٠١١، ٢٠١٢، ٢٠١٥ و ٢٠١٩

گۆڵکاری یانە لەمێژوودا 
ئەو یاریزانەیە کە لەمێژووی بارسێلۆنادا زۆرترین گۆڵی تۆمارکردووە، ئەویش یاریزان لیۆنێل مێسیە بە ٦٧٢ گۆل

سەردەمی یۆھان کرۆیف 

یۆھان کرۆیف ناوی تەواوی یۆھان ھنریک کرۆیف لەدایک بووی ڕێکەوتی ٢٥ی ٤ی ١٩٤٧ز باڵای ١٨٠ سم، ناوبراو یاریزانی پێشووی ھەڵبژاردەی ھۆڵەندا و داھێنەری یاری تیکی تاکا و بیرۆکەی مێشکی پلان بۆ داڕێژراو لە پشت نازناوەکانی ھەڵبژاردەی ھۆڵەنداوە و دامەزرێنەری فێرگەی لاماسیای تایەبت بە یانەی بارسێلۆنا و خاوەن خێراترین یاریزانی جیھان لە تەکنیک و شوت و گۆڵکردن لە ناوەوەو دەرەوەی ھێڵی سزا ھەر ئەوەش وای لە پێلێی ئەفسانەی بەڕازیلی کە لە نێو باشترین ١٢٥ باشترین یاریزانانی مێژووی تۆپی پێ ھەژماری بکات.
دواجار دوای ململانێیەکی زۆر لەگەڵ نەخۆشی شێرپەنجە، لە ساڵی ٢٠١٦ وەک سەرۆکی شانازی یانەی بارسێلۆنا کۆچی دوایی کرد.

یاریکردن لە بارسێلۆنا 
یۆھان ساڵی ١٩٧٣ چووە ڕیزەکانی یانەی بارسێلۆنای ئیسپانییەوە لە یەکەم وەرزیدا توانیان لالیگا بەدەستبھێنن لە دوای ١٤ ساڵ دابڕان لەو نازناوەو ھەر لە ژیانی وەرزشیدا توانی سێ جار نازناوی باشترین یاریزانی ئەورووپا بەدەستبھێنێت .

دەستکەوتەکانی لەگەڵ بارسێلۆنا 
 یەکەمیین نازناوی خولی پاڵەوانەکانی ئەورووپای وەک ڕاھێنەر بۆ بارسێلۆنا بەدەستھێناوە.
 خولی یانەکانی ئیسپانیا ١٩٧٤.
 جامی ئیسپانیا لە ساڵی ١٩٧٨.
 بەدەسھێنانی سێ جار تۆپی ئاڵتوونی باشترین یاریزانی ئەورووپا ساڵانی ١٩٧١-١٩٧٣-١٩٧٤.
 لەگەڵ بارسێلۆنادا توانی لە ساڵی ١٩٩٢ وەک ڕاھێنەر نازناوی جامی یانەکانی ئەورووپا بەدەستبھێنێت و ھەروەھا توانی بارسێلۆنا لە ساڵی ١٩٩٤ بگەینێتە یاری کۆتایی ھەمان جام.
 لە ساڵی ١٩٨٩ جامی سوپەری ئەورووپی.
 ڕابەرێتی بارسێلۆنای کردووە بۆ بەدەستھێنانی چوار جار خولی ئیسپانی لە ساڵانی ١٩٩١-١٩٩٢-١٩٩٣-١٩٩٤.
 بەدەستھێنانی جامی سوپەری ئیسپانی لە نێوان ساڵانی ١٩٩١–١٩٩٢.

سەردەمی گواردیۆلا 
سەردەمی گواردیۆلا بەنرخترین سەردەمی زێڕینی بارسا دادەنرێت بەھۆی بردنەوەی ھەر شەش نازناوەکە لە وەرزی ٢٠٠٨–٢٠٠٩ و بردنەوەی پێنج نازناو لە وەرزی ٢٠١٠–٢٠١١
بەڕابەرایەتی مێسی و چاڤی و ئەنێستا و پیۆڵ و پیکێ

ژمارەی دەستەکەوتەکانی یانە 
 خولی ئیسپانیا (٢٦جار)
 شای ئیسپانیا (٣١ جار)
 سووپەری ئیسپانیا (١٤ جار)
 جامی جیھانی یانەکان (٣) جار
 خولی یانە پاڵەوانەکانی ئەورووپا (٥)جار ئەوانیش لەساڵانی (١٩٩٢, ٢٠٠٦, ٢٠٠٩، ٢٠١١، ٢٠١٥)
 یۆڕۆ لیگ (یەکێتی ئەورووپا) (٤) جار لەساڵانی (١٩٥٨، ١٩٦٠، ١٩٦٦)
 سووپەری ئەورووپا (٥)جار
 ئەمەو چەندەھا جام و دەستکەوتی تر

کلاسیکۆی ئیسپانیا 
(بە ئیسپانی: El Clásico) بەیاری نێوان ھەردوو یانە بەناوبانگەکەی ئیسپانیا ھەیەکە لە یانەی یانەی بارسێلۆنا و یانەی ریال مەدرید دەوترێت، مێژووی ئەم یارییە تۆپی پێی تێپەڕکردووە تەنانەت چەندەھا جار چووەتە نێو کێشەکانی سیاسەت ی ئیسپانیاوە بەھۆی کێشەی سیاسی ھەردوو شاری بارسێلۆنا و مەدرید لەڕووی ئەو کێشەی نێوانیان لەمێژووی ئیسپانی کە شاری بارسێلۆنا دەکەوێت ھەرێمی کەتەلۆنی و شارەکەی مەدرید یدیش پایتەختی ئیسپانیا یە بەوە کێشەی زۆر کەوتووەتە نێوان ھەرێمەکە و حکوومەتی ئیسپانی

یارییەکانی کلاسیکۆ لەیاریگای کامپ نۆ 

لەیاریگای یانەی بەرشلۆنە ناسراو بە کامپ نۆ ئەنجامی یارییەکان بەم شێوەیە یە:
 کۆی یارییەکان: ٨٣
 بردنەوەی بەرشلۆنە: ٢٨
 بردنەوەی ڕیال مەدرید: ١٩
 بەرامبەر بوون: ١٦
 کۆی گۆلەکانی بەرشلۆنە: ١٦٥
 کۆی گۆلەکانی ڕیال مەردید: ٩٧
 زۆرترین گۆل لە کلاسیکۆ:
  لیۆنێل مێسی بە تۆمارکردنی ٢٦ گۆڵ گۆڵکاری مێژووی یارییەکانی کلاسیکۆیە

ئەو یاریزانانەی زۆرترین یارییان بۆ بارسێلۆنا کردووە 

ئەم خشتەی خوارەوە ناو و ژمارەی یاریکردنی ئەو یاریزانانەیە کە زۆرترین بەشدارییان ھەیە لە مێژووی بارسێلۆنا، لەگەڵ ژمارەی یارییەکان و کۆی گشتیان، لە نێوانیان یاریزان چاڤی ھێرناندێز ی یاریزانی ھێڵی ناوەڕاستی ئیسپانی ھەیە *چاڤی ھێرناندێز یەکێکە لەو یاریزانانەی زۆرترین یاری فەرمی بۆ یانەکە کردووە بە ٧٦٧ یاری فەرمی کۆتا یاریشی بۆ یانەکە لە یاری کۆتایی بوو لە خولی یانە پاڵەوانەکانی ئەورووپا ٢٠١٥.

ئەم خشتەیە لە ١٠ی تشرینی یەکەمی ساڵی ٢٠٢١ ڕاستکراوەتەوە

یاریزانان

پێکھاتەی سەرەکی

یانەی یەدەک و ئەکادیمیای لاوان

بە خواستن دەرچوو

دەستکاری درێسی یەکەمی یانە بەدرێژایی مێژوو لەلایەن دەستەی ھونەری یانەکە

پێشانگا

سروودی یانە

تیپەکانی تر 
 بارسێلۆنا بی: یانەی بارسێلۆنای بی
 تۆپی باسکە: یانەی باسکەی بارسێلۆنا
 تۆپی دەست: یانەی تۆپی دەستی بارسێلۆنا
 فووتساڵ: یانەی فووتساڵی بارسێلۆنا
 ھۆکی سەرسەھۆڵ: یانەی ھۆکی سەرسەھۆڵی بارسێلۆنا
 یانەی تۆپی پێی خانمان: یانەی خانمانی بارسێلۆنا

سەرچاوەکان

بەستەرە دەرەکییەکان 
 ویکیپیدیای عەرەبی
ماڵپەڕی فەرمی یانەی بارسێلۆنا
ڕۆژنامەی مۆندۆ دیپۆرتیڤۆ
تۆڕی کلاسیۆی عەرەبی
ماڵپەڕی یاریگای وەرزشی

یانەکانی لا لیگا
یانەکانی تۆپی پێ، دامەزرانی ١٨٩٩
یانەکانی تۆپی پێی بەرشەلۆنا
دامەزرانەکانی ١٨٩٩ لە ئیسپانیا
یانەکانی تۆپی پێی ئیسپانیا
یانەی تۆپی پێی بارسێلۆنا
یانەکانی تۆپی پێی کەتەلۆنیا